b"\n_START_ARTICLE_\nKuvada\n_START_PARAGRAPH_\nKuvada (pranc. courvoole 'kiau\xc5\xa1ini\xc5\xb3 per\xc4\x97jimas')\xc2\xa0\xe2\x80\x93 vyro paprotin\xc4\x97 gimdymo imitacija (vyras stimuliuoja s\xc4\x85r\xc4\x97mius, gulasi \xc4\xaf gimdyv\xc4\x97s lov\xc4\x85, priima sveikinimus gimus naujagimiui, slaugo vaik\xc4\x85).\n_START_SECTION_\nTrumpa istorija\n_START_PARAGRAPH_\n\xc5\xa0is paprotys b\xc5\xabdingas daugeliui taut\xc5\xb3. J\xc4\xaf apra\xc5\xa1\xc4\x97 senov\xc4\x97s Graikijos istorikai: Diodoras Sicilietis\xc2\xa0\xe2\x80\x93 Korsikos saloje; Strabonas, vie\xc5\xa1\xc4\x97damas pas keltus ir baskus Ispanijoje. Paprastai vyras priimin\xc4\x97davo kaimyn\xc5\xb3 sveikinimus atsigul\xc4\x99s lovoje kartu su naujagimiu. Tuo tarpu vaik\xc4\x85 pagimd\xc5\xbeiusi \xc5\xbemona dirbdavo nam\xc5\xb3 ruo\xc5\xa1os darbus ir kartais prieidavo pamaitinti naujagim\xc4\xaf._NEWLINE_R. Bretonas (pirmasis misionierius Gvadelupoje 1635\xe2\x80\x931656\xc2\xa0m.) apra\xc5\xa1\xc4\x97 Karib\xc5\xb3 sal\xc5\xb3 ind\xc4\x97nus: \xe2\x80\x9eJie turi \xc4\xafdomi\xc4\x85 ceremonij\xc4\x85. Moteris po gimdymo i\xc5\xa1 karto atsikelia ir imasi darb\xc5\xb3. Tuo metu vyras guli hamake glostydamas pilv\xc4\x85 ir skund\xc5\xbeiasi skausmais\xe2\x80\x9c. Dar neseniai \xc5\xa1is paprotys egzistavo tarp Kalifornijos ir Piet\xc5\xb3 Amerikos ind\xc4\x97n\xc5\xb3, Piet\xc5\xb3 Indijoje, Nikobar\xc5\xb3 salose, Sulavesije, Borneo ir tarp ain\xc5\xb3._NEWLINE_XIX a. toks paprotys buvo pasteb\xc4\x97tas tarp baltarusi\xc5\xb3 ir Smolensko gubernijoje. \xc5\xbdmonai gimdant vyras apsirengdavo suknel\xc4\x99 arba sijon\xc4\x85, ant galvos u\xc5\xbesiri\xc5\xa1davo skarel\xc4\x99 ir dejuodavo. Tarp Kaukazo taut\xc5\xb3 toks paprotys pasteb\xc4\x97tas pas \xc4\x8derkesus. Priimta laikyti, kad tokio pob\xc5\xabd\xc5\xbeio paprotys susij\xc4\x99s su noru apsaugoti gimdyv\xc4\x99 ir naujagim\xc4\xaf nuo pikt\xc5\xb3j\xc5\xb3 dvasi\xc5\xb3 ir apgauti jas. Prie\xc5\xa1ingai nuo gimdyv\xc4\x97s, t\xc4\x97vas ritualine prasme yra \xc5\xa1varus ir stiprus. Jis lygtai u\xc5\xbeima jos viet\xc4\x85 ir saugoja vaik\xc4\x85, nam\xc4\x85 nuo pikt\xc5\xb3 j\xc4\x97g\xc5\xb3 \xc4\xafsiver\xc5\xbeimo. Tik\xc4\x97tina, kad tokiu b\xc5\xabdu t\xc4\x97vas patvirtindavo savo teis\xc4\x99 \xc4\xaf vaik\xc4\x85."